Lav et referat af nedenstående tekst:

Tekst:
1.370.000.000 kroner. Det er det beløb, som supersygehuset lige nu har overskredet budgettet med. Det gør også Mads Duedahl (V), der er regionsrådsformand, nervøs for regionens fremtidige budget. -	Får vi ikke hjælp her, så vil de næste 4-5 år være fuldstændig fyldt i forhold til at skulle bruge alle pengene på byggeriet i Aalborg Øst, siger han og fortsætter: -	Det vil have stor betydning for, at vi ikke har flere penge at bruge på sundhed i Nordjylland, og det vil jeg være meget bekymret over. Meget værre end først antaget Da Mads Duedahl tiltrådte som regionsrådsformand ville han til bunds i, hvor galt det stod til med byggeriet af Nyt Aalborg Universitetshospital. Ifølge formanden er der ikke en enkelt forklaring på, hvorfor det står så skidt til, men han havde alligevel ikke forventet, det stod så galt til, som det gør. -	Nu har vi så rapporten i dag, og det viser sig, at det står langt værre til, end jeg nogensinde havde turde tro, det ville gøre, siger han. Staten må hjælpe Spørger man regionsrådsformanden om, hvor hjælpen skal komme fra er han ikke i tvivl – det er staten og sundhedsministeriet, der må træde til. Mads Duedahl peger blandt andet på sygehuset i Hillerød, som fik hjælp efter bunden var slået ud af budgettet. -	Jeg har det bare sådan, at det, der gælder for nordsjællænderne, må også gælde for nordjyderne. Så jeg har en klar forventning om, at Christiansborg hjælper os med det her, siger han. Se hele interviewet med Mads Duedahl: Den rigtige løsning Nordjyske Peder Hvelplund, som er sundhedsordfører i Enhedslisten og medlem af sundhedsudvalget i Folketinget, er enig med Mads Duedahl i, at man må kigge mod Christiansborg. -	Jeg ved ikke, om det er realistisk, men jeg synes, det er den rigtige løsning, siger han og tilføjer: -	Hvis regionen skal afdrage det, betyder det, at handlingsbudgettet for de næste adskillige år vil være fuldstændig båndlagte af at skulle dække det underskud. Peder Hvelplund peger også på et sygehuseksempel – supersygehuset i Skejby, hvor man også gik ind og hjalp med en låneramme. -	Jeg synes ikke kun, det gælder i Nordjylland, det er noget, vi kan se på alle supersygehusebyggerierne - der er budgetoverskridelser, siger han. Ikke andre muligheder Per Larsen fra Konservative sidder både i sundhedsudvalget på Christiansborg og i regionsrådet i Nordjylland. Han ser heller ikke andre muligheder end at staten går ind og hjælper Region Nordjylland økonomisk med byggeriet. -	Det er sådan set de muligheder, der er, og der vil jeg selvfølgelig plædere for, at vi skal have så mange direkte midler som overhovedet muligt, så vi ikke kommer til at slæbe rundt med en kæmpestor gæld, siger Per Larsen. Ifølge ham er der heller ikke nogen på tværs af rød og blå blok, der er interesseret i, at man ikke har de samme sundhedstilbud i hele landet. Men det er ikke en let løsning alligevel. -	Det er klart, når det er så stort et beløb, så er det jo ikke let lige at få lavet en løsning, men jeg forestiller mig noget med, at staten overtager nogle af forpligtelserne med kontante beløb, og at vi kan få et langfristet lån med en meget lav rente, siger Per Larsen. Må videre Regionsrådsformanden er dog klar over, at byggeriet er ”dybt problematisk”, men han forsøger alligevel at kigge fremad. Nu har man ifølge Mads Duedahl i det mindste klarhed om, hvor skidt det står til med byggeriet. -	Vi har et fundament at stå på, vi ved, hvor mange penge der mangler, og vi kender tidsoverskridelsen, men vi har også en plan for, hvordan vi sikrer fremdrift, så selvom det er en rigtig træls dag, så har vi nu også en vished for, hvor galt det er og en plan for at komme videre, siger han.

Referat:
Den store ekstraregning, som Region Nordjylland får i forbindelse med supersygehuset, skal ifølge formanden betales med hjælp fra staten.